[{"text_idx": "#000002", "text": "Marten Kuningas: Elu nagu poplaulus"}, {"text_idx": "#000003", "text": "\u201eMa luban, et ma muutun,\u201d laulab Marten Kuningas (34) Miljardite ba\u0308ndi peatselt ilmuval albumil. Elukaaslase Keit Lillema\u0308e (37) ja poegade Teodori (3) ja Konradiga (9 k) sel talvel Lahemaale kolinud muusik jagab pildikesi hetkedest, mis muudavad."}, {"text_idx": "#000005", "text": "Kui peaksin kuidagi iseloomustama suhet oma poegadega,\nsiis Teodori puhul on mul algusest peale tunne, et ta on minu so\u0303ber ja\nliitlane. Ta oli va\u0308ga ebabeebilik beebi. Rohkem nagu mingi krimpsus ja\nkiitsakas po\u0303rnitsev vanamees. Nu\u0308u\u0308dseks on ta kasvanud jutukaks va\u0308a\u0308nikuks.\nAsjalik, ma\u0308nglev, uudishimulik. Pu\u0308u\u0308an teda vo\u0303tta endaga igale poole kaasa, nii"}, {"text_idx": "#000006", "text": "Konradi puhul on tunne teistsugune. Ma poleks uskunud, et\nminust vo\u0303ib saada nunnutaja, aga selle inimese puhul on nunnutamine ko\u0303ige\nloomulikum asi, mida teha. Konrad on ehtbeebilik beebi. Punnis po\u0303sed, alati kas\nnaeratav vo\u0303i suu imestusest lahti. Ko\u0303ik temas kutsub va\u0308ntsutama ja\nninnu-na\u0308nnutama. Ta on puhas ja vahetu, mo\u0303nus teraapiline pallike, kes vo\u0303tab\nmeelsasti sinu va\u0308sinud pea enda ru\u0308ppe."}, {"text_idx": "#000009", "text": "Kord oli nii, et vo\u0303tsin kitarri ka\u0308tte. Ma\u0308ngiks midagi.\nLaulaks. Poisid on teises toas, a\u0308kki nad ei kuule, kasutan o\u0303ige vo\u0303imalust.\nOmaette. Loomulikult oli po\u0303hiline ba\u0308ndimees kohe kohal ja patsutas muudkui\no\u0303lale: \u201eIssi, kuule. Issi. Issi, kuule. Issi!\u201d Ja\u0308tan ma\u0308ngu katki. Jah, mis on?\nTema siis silma sisse, mo\u0303istvalt: \u201ePuhka natuke.\u201d"}, {"text_idx": "#000011", "text": "Nu\u0308u\u0308d, pea aasta hiljem, on nii, et ukulelet ma\u0308ngib siiski rohkem Konrad ise. Mo\u0303nel hommikul olen suisa a\u0308rganud ukulelehelide saatel, kui Konrad on mo\u0308o\u0308da po\u0303randaid ringi roomates sulni na\u0308ppeinstrumendi avastanud."}, {"text_idx": "#000012", "text": "Loe edasi ajakirja EMA su\u0308gisnumbri ISA-osast!"}]